黎明詩告別禮 遺作送給好友莫鎮賢
2024年04月15日 19:24
東網電視
更多新聞短片
90年代玉女歌手黎明詩(Stephanie)上月尾因癌症離世,終年58歲。今日(15日)假大圍寶福紀念館舉行告別禮,明早10時舉行告別儀式,靈柩隨即運往富山火葬場進行火化,而喪禮沒有任何宗教儀式。
靈堂布置簡潔,遺照由Stephanie同性密友Kelly揀選,是一張Stephanie面帶微笑的相片,橫匾寫上永遠懷念,靈堂擺放滿親友的花圈,而跟Stephanie胞妹和胞弟並排坐的Kelly,其心形花圈放在靈堂正中央,並寫上「親愛的Stephanie,讓我心和妳心,長伴千世紀。摯愛Kelly」;Stephanie生前圈中好友陳德森、黎瑞恩、歐陽震華、陳偉霆及蘇永康等均致送花圈悼念,而梁思浩、林志美、錢小豪及韋綺姍等則相繼到靈堂致祭。
Stephanie生前好友唐麗球(波波)、莫鎮賢、音樂人范景能(Benson)一同受訪,莫鎮賢分享Stephanie復出後最後幾個月的相處時光,指她初期其實戰勝過癌病,得知自己正在籌備一張新唱片,Stephanie即自薦擔任其中一首歌MV女主角,所以去年底二人拍了一首MV,他稱:「我近期先知佢幫我拍嗰日已經復發咗,開始做番化療同電療,可能佢唔想推我,想送個禮物畀我,所以呢首歌係佢遺作。」
莫鎮賢又指圈中要找真心朋友很難,但Stephanie跟他們就像兄弟姊妹一樣:「好欣賞佢樂觀同正能量,同埋佢唔麻煩朋友,佢有時傻傻哋,但好識照顧朋友。」問到Stephanie可有遺願?莫鎮賢指她唱了一首佛教歌後感到好安詳,本想跟她合唱一首,可惜再沒機會,但他表示會約Kelly見面,因為看到她便等於看到Stephanie。
至於波波則透露Stephanie抗癌的路上十分堅強,不讓親友擔心,她哽咽表示:「佢要佢嘅葬禮大家都開心,因為佢係party girl,佢想大家開心,希望佢個葬禮大家都靚靚出席,用正能量去面對。」
波波又表示:「Stephanie臨終時已經昏迷,不過成班朋友同林志美圍住唱《偶遇》畀佢聽,佢好鍾意呢首歌,見佢隻眼同嘴都有反應。」波波又指Kelly對Stephanie關懷備至,會帶Stephanie到不同國家治療,直到後期Stephanie不能走路。
Benson透露Stephanie生前錄了3、4首佛教歌,但她錄到第4首時身體已不太理想,但她都硬住頭皮完成,所以十分好感激她,但仍有4首後期仍未完成,故將她已錄的幾首歌串連,然後於靈堂上播放,讓Stephanie可以欣賞自己歌聲。